Template:2011FR/appeal-jimmy-letter/th

ผมเป็นอาสาสมัคร

ผมไม่ได้รับเงินเลยแม้แต่เซ็นต์เดียวจากการทำงานที่วิกิพีเดีย อาสาสมัครผู้เขียนบทความรวมไปถึงผู้แก้ไขบทความนับพันคนก็ไม่ได้รับเงินเช่นเดียวกัน ตอนที่ผมก่อตั้งวิกิพีเดีย ผมสามารถทำให้มันเป็นบริษัทที่แสวงหากำไรได้ด้วยการลงโฆษณาและป้ายแบนเนอร์บนเว็บ แต่ผมเลือกที่จะทำในสิ่งที่แตกต่างออกไป

การพาณิชย์ก็ดี การลงโฆษณาก็ไม่เลวร้ายอะไร แต่มันไม่อยู่ที่นี่ ที่วิกิพีเดีย

วิกิพีเดียเป็นบางสิ่งที่พิเศษ มันเหมือนกับห้องสมุดหรือสวนสาธารณะ มันเหมือนกับวัดสำหรับความคิด ที่ซึ่งเราทุกคนมาเพื่อคิด เรียนรู้ และแบ่งปันความรู้แก่ผู้อื่น มันเป็นโครงการของมนุษยชาติอันเป็นเอกลักษณ์หนึ่งเดียวในประวัติศาสตร์ เป็นโครงการที่นำสารานุกรมฟรีมาให้กับบุคคลใดๆ บนโลกใบนี้

ให้กับทุกๆ คน

ถ้าท่านผู้อ่านจดหมายฉบับนี้ทุกท่านบริจาคกันคนละ 5 ดอลลาร์สหรัฐ เราจะสามารถสิ้นสุดการรับบริจาคในวันนี้ได้เลย แต่ไม่ใช่ทุกคนที่จะบริจาค และนั่นไม่ใช่สิ่งสำคัญ เพราะในทุกปีเรามีจำนวนคนบริจาคที่เพียงพอ เมื่อเราถึงเป้าหมายที่ตั้งไว้เราก็จะหยุดแคมเปญนี้ เราเป็นองค์กรขนาดเล็ก และผมทำงานอย่างหนักตลอดหลายปีที่ผ่านมาเพื่อให้เรานำหน้าและมั่นคง เราเติมเต็มภารกิจของเรา และปล่อยสิ่งไม่ดีให้กับผู้อื่น

ในการทำสิ่งเหล่านี้โดยที่ไม่ต้องพึ่งพิงการโฆษณา เราต้องการคุณ คุณคือผู้ที่จะทำให้ความฝันยังเป็นจริงอยู่ คุณคือผู้ที่สร้างวิกิพีเดีย และคุณคือผู้ที่เชื่อว่าที่ที่สะท้อนความคิดและการเรียนรู้นั้นมีค่าควรแก่การดำรงอยู่

ในปีนี้ กรุณาตัดสินใจบริจาคเป็นจำนวน 5, 20, 50 เหรียญสหรัฐหรือจำนวนเงินอื่นๆ เท่าที่คุณสามารถ เพื่อปกป้องและทำให้วิกิพีเดียมั่นคงต่อไป

ขอบคุณ

Jimmy Wales (จิมมี เวลส์)

ผู้ก่อตั้งวิกิพีเดีย